සූර්යයන් දෙදෙනෙකු වටා ගමන්ගන්නා ග්‍රහලෝකයක් එක්සත් ජනපද තාරකා විද්‍යාඥයින් විසින් සොයා ගෙන තිබේ.එක්සත් ජනපද අභ්‍යවකාශ ඒජන්සියට අයත් කෙප්ලර් අභ්‍යවකාශ දුරේක්ෂය මගින් වෙනත් තාරකා 155000 ක දීප්තිමත් බව නිරීක්ෂණය කිරීමේදී සොයාගෙන ඇති මේ ද්විත්ව සූර්ය ග්‍රහලෝකය “කෙප්ලර් – 16 බී” ලෙස හඳුන්වා ඇත.පෘථිවියෙන් ආලෝක වර්ෂ 200 ක් ඔබ්බේ පිහිටි මේ ග්‍රහලෝකය සීත ග්‍රහයකු ලෙස සැලකෙන අතර එය ප්‍රමාණයෙන් සෙනසුරු ග්‍රහයා සදිසි බව කියැවී තිබේ.මීට කලින් අභ්‍යවකාශගාමීන් විසින් ද්විත්ව සූර්යන් සහිත යැයි සැලකෙන ග්‍රහයන් ඡායාමාත්‍ර වශයෙන් දැක ඇතත් එය නිශ්චිතවම තහවුරුවූ අවස්ථාව මෙයයි.මේ කෙප්ලර් 16 බී ග්‍රහයා මතුපිට උෂ්ණත්වය සෙල්සියස් -73 හා -101 අතර පවත්නා බැවින් ජීවීන් සිටිය නොහැකි බව අනුමාන කෙරේ..